  Виталий Пронин Арлан тымет дуре люкаськизы чорыгасьёс.Шаркан ёросын мынэ фин-угор сиён-юонъёслы сӥзем "Быг-Быг" фестиваль. Толон Вотчалан ортчиз вӧсяськон сиён-юонъёслы сӥзем фестиваль, Арлан тымет дурын сӥлы каризы чорыгез.Нуналысь нуналэ «Быг-быг» фестивальлэн пусэз – пу лопатка – выже одӥг гуртысь мукет гуртэ. Озьы котькуд нуналэ ужрадъёс ортчо пӧртэм гуртъёсын. Нунал куспын куддыр вуиськод 2 интые но. Кылсярысь, толон.Вортча школае люкаськизы быдэс шаерысьтымы куноос. Тӧр шорын – вӧсяськыку, сям-йылолъёс дыръя кутӥськись сиён-юонъёс. 14 доклад чузъяськиз. Тодӥмы, Шаркан ёросын гинэ варсен вина вань, нош кержакъёс сиён-юон куддыр сылалтэк но пӧрало шуыса.Арлан тымет дуре люкаськизы чорыгасьёс. Соос куспын радъямын вал вожвылъяськон. 15 пала воргоронъёс, пӧлазы вань пиналъёс но нылъёс, чурак пуксиллям ву дуре. Уг, пе, зигаты туннэ. Озьы ке но соос шумпото, уго таӵе вожвылъяськонэ нырысьсэ пырисько.Туннэ нуналэ сӥлы каро табанез. Ужрадъёс ортчо Тол Бабайлэн юртаз."Быг-Быг" фестиваль сярысь пыр-почгес лыдӟе "Удмурт дунне" газетысь.Мария Векшина Туспуктӥз А. Горбунов Теги: Быг-быг Шаркан  